تاجیکیستان جمهور باشقانی امامعلی رحمانین ایران سفری
تاجیکیستان خاریجی سیاستده اؤلکهده حربی مرکزی اولان روسیانی و ان چوخ بورجلانان اؤلکه اولان چینی دنگهلهمک اوچون اوچونجو بیر بؤلگهسل گوجه یعنی ایرانا احتیاجی وار
تاجیکیستان جمهور باشقانی امامعلی رحمان ۲۹-۳۰ می ۲۰۲۲ تاریخلرینده ایران ایسلام جمهوریتینه رسمی سفر گئرچکلشدیردی. ایران جمهورباشقانی ابراهیم رئیسی، تاجیکیستان جمهور باشقانی رحمانی تهراندا رسمی مراسیم ایله قارشیلادی. ایکی اؤلکه جمهور باشقانلاری دار و گئنیشلدیلمیش فورماتدا گؤروشمه گئرچکلشدیردیلر. گؤروشمهلر سونوندا ایکی اؤلکه آراسیندا ۱۶ آنلاشما ایمضالاندی. جمهور باشقانی رحمانین ۹ ایل آرادان سونرا گئرچکلشدیردیگی ایران سفری بیر چوخ باخیمدان اؤنم ایفاده ائدیر.
تاجیکیستان جمهور باشقانی سفر چرچیوهسینده ایران دینی لیدئری علی خامنهای، جمهور باشقانی کؤمکچیسی محمد مخبر و ایران مجلیس باشقانی محمد باقر قالیباف ایله آیری-آیری گؤروشدو. بو گؤروشمهلرده تاجیکیستان-ایران ایلیشکیلرینین گلیشدیریلمهسی لازیم اولدوغو قونوسوندا آنلاشما تامین ائدیلدی.
جمهور باشقانی رحمانین تهراندا ایران سیاستینه ایستیقامت وئرهن لیدئرلرین هامیسی ایله گؤروشموش اولماسی، ایکی اؤلکه آراسیندا اولوشان بوزلارین اریدیگینی گؤستریر. بیلیندیگی اوزره، تاجیکیستان ایسلامی قالخینیش پارتیسی لیدئری محیالدین کبیرینین تهرانا سفری ایله باشلایان منفی گلیشمهلر ایکی اؤلکه ایلیشکیلرینی قوپما نقطهسینه گتیرمیشدی. ۲۰۱۳.جو ایلده پوزولان ایکیلی ایلیشکیلر ۲۰۱۹.جو ایلده یئنیدن دوزلمهیه باشلادی.
*
۲۰۲۱.جی ایلین سپتامبر آییندا ایران جمهور باشقانی ابراهیم رئیسی، ایلک خاریج سفرینی تاجیکیستانا گئرچکلشدیرمیش و سفر چرچیوهسینده دوشنبهده ایکی اؤلکه آراسینا ۸ آنلاشما ایمضالانمیشدی. تاجیکیستان داها اؤنجه ایرانین شانگهای امکداشلیق تشکیلاتینا عضو اولماسینا قارشی چیخارکهن، سون تشکیلات ذیروهسینده ایران ایسلام جمهوریتینین شانگهای امکداشلیق تشکیلاتینا قاتیلماسی لازیم اولدوغونو ساووندو.
تاجیکیستان خاریجی سیاستده اؤلکهده حربی مرکزی اولان روسیانی و ان چوخ بورجلانان اؤلکه اولان چینی دنگهلهمک اوچون اوچونجو بیر بؤلگهسل گوجه یعنی ایرانا احتیاجی وار. روسیایا تطبیق اولونان تحریملر تاجیکیستان اقتصادینا منفی تأثیر ائتدیگیندن، دوشنبه رهبرلیگی آلترناتیو بازار و سرمایهچی تاپمالیدیر.
خاریجده اولان موخالیفت لیدئری محیالدین کبیرینین می آییندا آرتیق دوشنبه رژیمینه قارشی داها تأثیرلی موباریزه ائتمه زامانینین گلدیگینی ایفاده ائتمیش اولماسی، داغلیق بدخشاندا یاشانان و اینسانلارین اؤلومو ایله سونوجلانان اعتراضلار، تاجیک رهبرلیگینی دوست اؤلکه ساییسینی آرتیرماغا، تاجیک موخالیفتینی دستکلهمه احتیمالی اولان اؤلکهلر ایله ایلیشکیلرینی گلیشدیرمهیه مجبور ائدیر.
تاجیکیستان و ایران آراسیندا اورتاق ساوونما کمیتهسینین یارادیلماسی و ایران اینسانسیز هاوا آراجی-ایهالارینین تاجیکیستاندا اۆرهتیلمهیه باشلاماسی، دوشنبه رهبرلیگینین اؤلکه گۆونلیگینه تهدید میدانا گتیرهجک فؤوقالعاده گلیشمهلره قارشی اؤنلهییجی تدبیرلر آلماغا باشلادیغینی گؤستریر. طالبان رهبرلیگی ایله آنلاشابیلمهیهن تاجیکیستان رهبرلیگی گونئی سرحدینی ساغلاما آلماق مجبوریتینده. آیریجا حله قوووشدورولمایان سرحد آنلاشیلمازلیقلاری اۆزوندن تاجیکیستان قیرغیزیستان ایله ده زامان زامان پروبلئملر یاشاییر. قیرغیزیستانین بایراقدار تب۲لری الده ائتمهسی، تاجیکیستانین ایران ایله اورتاق ایها اۆرتمه جگیریشیمینی سورعتلندیرمیش اولابیلر.
اؤزتله، تاجیکیستان جمهورباشقانی امامعلی رحمانین ایران سفری ایکی اؤلکه ایلیشکیلرینین گلیشدیریلمهسی باخیمیندان وئریملی گئچمیشدیر دئییلهبیلر.
ایلگیلیلی خبرلر
۹.جو کۆرهسل باکی فورومو
بیرینجیسی ۲۰۱۳.جو ایلده گئچیریلهن کۆرهسل باکی فورومو، سایغین اولوسلارآراسی بیر پلتفورما چئوریلمیش دورومدا
تۆرکمنیستان جمهورباشقانی سردار بردیمحمدووون روسیا سفری
جمهورباشقانی بردیمحمدووون ایلک رسمی سفرینی روسیایا ائتمهسی، طرفسیز خاریجی سیاست آپاران عشقآباد یؤنتیمینین خاریجی سیاستده اؤنجهلیک وئردیگی اؤلکهلردن بیرینین ده روسیا اولدوغونو اورتایا قویور
تاجیکیستان جمهور باشقانی امامعلی رحمانین ایران سفری
تاجیکیستان خاریجی سیاستده اؤلکهده حربی مرکزی اولان روسیانی و ان چوخ بورجلانان اؤلکه اولان چینی دنگهلهمک اوچون اوچونجو بیر بؤلگهسل گوجه یعنی ایرانا احتیاجی وار
pes_Arab azb_Arab azb_Arab azb_Arab azb_Arab unk azb_Arab azb_Arab azb_Arab azb_Arab azb_Arab azb_Arab kas_Arab azb_Arab azb_Arab azb_Arab pes_Arab azb_Arab